Hrvatski sabor
20040708

Zato oni koji kažu da ne treba biti prevelik optimist da će to samo po sebi ovaj zakon nešto bitno promijeniti, neće, neće bitno, ali će biti jedan korak naprijed, jedan pomak. Zašto? Jer postupak upisa u zemljišne knjige je strogo formalan postupak. On je postupak koji traži da imate točno navedene isprave, sada se dodatno predlaže da se propišu standardiziraju obrasci. Ovdje je bilo riječi, ja potvrđujem da neki sudovi su sami imali te obrasce kako bi sebi nastavili postupak i koristeći se upravo tim posebnim iskustvima i tom praksom se sada propiše da će standardizirati jedinstveno da bi se spriječila možda odstupanja po pojedinim sudovima jedinstveni obrasci. Dakle, to će ubrzati i pojednostaviti postupak s jedne strane. S druge strane, ono što je opravdano i razumljivo izazvalo najviše .../Govornica se ne razumije./ čini mi se je prijedlog da se sa zemljišno-knjižnog suca ovlast na potpisivanje zemljišno-knjižnih rješenja prenese na .../Govornica se ne razumije./ zemljišno-knjižne referente koji bi po polaganju posebnog stručnog ispita dobili zvanje ovlaštenog zemljišno-knjižnoga referenta.